تورکیه ده اقتدار ده بولگن عدالت و رواجله نیش حزبی نینگ سوزچیسی عمر چلیک, جنوبی قبرس روم رهبریتی بیلن فرانسه اورته سیده گی کیلیشوو نینگ بوتونلی ناقانونی ایکن لیگی نی معلوم قیلدی.
چلیک, حزبی نینگ مرکزی کمیته سی ییغیلیشی آرتیدن ترتیب له گن مطبوعاتی کنفرانسی ده کون ترتیبی ده اورین آلگن مسئله لرنی بهالنتیردی.
چلیک, ییغیلیشده اورته ییر دینگیزی ( شرقی آقدینگیز- شرقی مدیترانه) ده گی مسئله لر گه کینگ اورین اجره تیلگن لیگی نی بیلدیردی.
عمر چلیک, "جنوبی قبرس روم رهبریتی بیلن فرانسه اورته سیده گی کیلیشوو نینگ بوتونلی ناقانونی ایکن لیگی نی بیلدیرماقچی من. اوشبو کیلیشوو بیز نینگ جهتی میز دن قانونی ایمس. جنوبی قبرس روم رهبریتی نینگ بونده ی بیر کیلیشو امضالش حقی یوق. فرانسه, اورته ییر دینگیزیده بوتونلی منفی رول اوینه ماقده. جنوبی قبرس روم رهبریتی و یونان, سیز تورکیه و شمالی قبرس تورک جمهوریتی بیلن کیلیشیب آلمسدن بو منطقه ده عملی بیر وضعیت نی تشکیل ایتیش گه حرکت قیلماقچی بولسنگیز ناتوغری بیر ایش قیلگن بوله سیز" دییه قید ایتدی.
چلیک اوز سوز لری نی, "یونان و جنوبی قبرس روم رهبریتی, ایندی ازل دن بیری بولگن تورکیه و قبرس تورک لری گه قرشی دشمن لیک دن واز کیچینگ.  منطقه ده برقرارلیک و رفاه گه طرفدار بولیشینگیز تقدیرده, مذاکره قیلیشینگیز ممکن بولگن اینگ ایشانرلی تامان, اوز وعده سی گه وفا قیله دیگن تورکیه جمهوریتی و شمالی قبرس تورک جمهوریتی دن عبارت.  شوباعث برقرارلیک و امنیت گه طرفدار بولگن تامان لر اوچون اینگ مهم اورتاق میز.  بیراق فرقلی یول لر بیلن حق و منفعت لری میز گه ضرر بیرماقچی بولگن تامان لر گه بیره دیگن بیر تامچی هم ماوی سووی میز یوق" شکلده دوام ایتتیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
